कुछ ही देर में पूरा स्टाफ एकत्रित हो गया। जानकारी मिलने पर होटल स्वामी सुनील यादव ने इसकी सूचना फोन पर एसएसपी एसके वर्मा को दी। पूर्व विधायक के मौत की खबर मिलते ही हड़कंप मच गया। एसएसपी, एएसपी, सीओ सिटी, कोतवाली नगर पुलिस के अलावा पीएसी होटल पर पहुंच गए। मौके पर पहुंची पुलिस ने जांच शुरू कर दी। इसके बाद मामले की जानकारी उनके परिजनों को दी गई। देरशाम पत्नी ऊषा दिवाकर, पुत्र, पुत्री दामाद सहित सभी परिजन मौके पर पहुंच गए। पूर्व विधायक ने छोड़े सुसाइट नोट में आसार खान,रिहान फारुख निधौली वाले,आदित्य रंजन सिंह, श्रीकांत, बीडी त्रिपाठी पर 350 करोड़ रुपये के गबन का आरोप लगाते हुए लिखा है कि इन लोगों ने मुङो बर्बाद कर दिया। सुसाइड नोट में उन्होंने मामले की सीबीआई जांच कराने जाने के लिए भी लिखा है।